钦定古今图书集成/明伦汇编/闺媛典/第001卷 > 《白虎通》 > 《谥》
## 钦定古今图书集成/明伦汇编/闺媛典/第001卷 > 《白虎通》 > 《谥》

夫人无谥者何？无爵故无谥。或曰：夫人有谥。夫人一
国之母，修闺门之内，群下亦化之，故设谥以彰其善
恶。《春秋传》曰：“葬宋恭姬。”《传》曰：“其称谥何？贤也。”《传》曰：“哀
姜者何？庄公夫人也。”卿大夫妻无谥何？贱也。公妾所
以无谥何？卑贱无所能务，犹士卑小，不得有谥也。太
子夫人无谥何？本妇人随夫，太子无谥，其夫人不得
有谥也。